CELEX: 32021R1473
Language: sl
Date: 2021-06-30 00:00:00
Title: Delegirana uredba Komisije (EU) 2021/1473 z dne 30. junija 2021 o popravku Delegirane uredbe (EU) 2019/2201 glede nekaterih pravil za izvajanje zapor v realnem času za ribolov severne kozice v Skagerraku

15.9.2021   
               
               
                  SL
               
               
                  Uradni list Evropske unije
               
               
                  L 325/1
               
            
         DELEGIRANA UREDBA KOMISIJE (EU) 2021/1473
         z dne 30. junija 2021
         o popravku Delegirane uredbe (EU) 2019/2201 glede nekaterih pravil za izvajanje zapor v realnem času za ribolov severne kozice v Skagerraku
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) 2019/1241 Evropskega parlamenta in Sveta z dne 20. junija 2019 o ohranjanju ribolovnih virov in varstvu morskih ekosistemov s tehničnimi ukrepi, o spremembi uredb Sveta (ES) št. 1967/2006, (ES) št. 1224/2009 ter uredb (EU) št. 1380/2013, (EU) 2016/1139, (EU) 2018/973, (EU) 2019/472 in (EU) 2019/1022 Evropskega parlamenta in Sveta ter o razveljavitvi uredb Sveta (ES) št. 894/97, (ES) št. 850/98, (ES) št. 2549/2000, (ES) št. 254/2002, (ES) št. 812/2004 in (ES) št. 2187/2005 (1) ter zlasti člena 15(2) Uredbe,
         ob upoštevanju naslednjega:
         
                     (1)
                  
                  
                     Uredba (EU) 2019/1241 v določa posebne določbe o tehničnih ukrepih, vzpostavljenih na regionalni ravni za Severno morje, Skagerrak in Kattegat, ki vključujejo tudi pravila o velikosti mrežnega očesa, povezanih pogojih in prilovu.
                  
               
                     (2)
                  
                  
                     V odobrenem zapisniku sklepov med Evropsko unijo in Norveško z dne 6. septembra 2018 (2) o tehničnih ukrepih v Skagerraku so določeni postopki in metodologija vzorčenja za sprejetje zapor v realnem času za ribolov severne kozice (Pandalus borealis) (v nadaljnjem besedilu: severna kozica) v Skagerraku (v nadaljnjem besedilu: odobreni zapisnik).
                  
               
                     (3)
                  
                  
                     Belgija, Danska, Francija, Nemčija, Nizozemska in Švedska (v nadaljnjem besedilu: skupina Scheveningen) imajo neposreden upravljalni interes za ribolov v Severnem morju in so 7. marca 2019 predložile skupno priporočilo o prenosu ukrepov iz odobrenega zapisnika v pravo Unije. Skupno priporočilo določa zapore v realnem času za ribolov severne kozice za zaščito nedoraslih organizmov in izvzema dodatna orodja.
                  
               
                     (4)
                  
                  
                     Potem ko je Znanstveni, tehnični in gospodarski odbor za ribištvo (STECF) (3) ocenil navedeno skupno priporočilo, je bila sprejeta Delegirana uredba Komisije (EU) 2019/2201 (4) z dne 1. oktobra 2019.
                  
               
                     (5)
                  
                  
                     Po objavi navedene uredbe so zadevne države članice od Komisije zahtevale, naj popravi nekatere napake, ki ovirajo pravilno izvajanje navedenega delegiranega akta.
                  
               
                     (6)
                  
                  
                     V Delegirani uredbi (EU) 2019/2201 je določena opredelitev izraza „nedorasla severna kozica“, da se določi velikost rib, katerih število v celotnem ulovu lahko povzroči zaporo ribolova v realnem času. Zaradi pravne varnosti in jasnosti bi bilo treba v navedeni uredbi vedno uporabljati isti izraz za isti pojem. Zato bi bilo treba v celotnem aktu uporabljati izraz „nedorasla severna kozica“ namesto katere koli sopomenke, npr. „osebki severne kozice, manjši od sprožilne dolžine“, ali „podmerni osebki severne kozice“.
                  
               
                     (7)
                  
                  
                     Skupno priporočilo je vzpostavilo strategijo na podlagi tveganja za opredelitev območij in obdobij, v katerih obstaja tveganje, da se nedorasla severna kozica ulovi v številu, ki presega mejno vrednost. Ker se Delegirana uredba (EU) 2019/2201 napačno sklicuje na sprožitveno raven ulova v višini 20 % teže v primerjavi s skupnim ulovom severne kozice v izvleku, bi se morala namesto tega sklicevati na 20 % po številu v primerjavi s skupnim številom v vzorcu, kot je določeno v skupnem priporočilu.
                  
               
                     (8)
                  
                  
                     Uredba (EU) 2019/1241 določa najmanjšo velikost mrežnega očesa 35 mm za ribolov severne kozice v Skagerraku in Kattegatu. Delegirana uredba (EU) 2019/2201 se napačno sklicuje na najmanjšo velikost mrežnega očesa 32 mm, kar je najmanjša velikost mrežnega očesa za ribolov severne kozice v Severnem morju. Navedeno številko bi bilo zato treba ustrezno prilagoditi.
                  
               
                     (9)
                  
                  
                     Skupno priporočilo je določilo morebitno zaporo, če delež nedoraslih severnih kozic zajema več kot 40 %. Da bi bila Delegirana uredba (EU) 2019/2201 v skladu z navedenim skupnim priporočilom, bi se morala nanašati na zadevni odstotek, povezan s številom v vzorcu, in ne s skupnim ulovom.
                  
               
                     (10)
                  
                  
                     Delegirana uredba (EU) 2019/2201 je zadevni posebni program spremljanja za plovila, ki uporabljajo selektivno rešetko Nordmøre, in za pridnene vlečne mreže, opremljene s selektivnim orodjem, povezala le z operacijami na območju, ki je predmet zapore v realnem času (zaprto območje). Navedeno uredbo bi bilo treba prilagoditi oceni STECF, ki je ugotovil, da mora za navedena plovila, opremljena s takšnim selektivnim orodjem, veljati ustrezen poseben program spremljanja, ne glede na območje, na katerem lovijo.
                  
               
                     (11)
                  
                  
                     V skupnem priporočilu in Delegirani uredbi (EU) 2019/2201 je bila najmanjša velikost vzorca za določitev, ali je treba vzpostaviti zaporo v realnem času, pomotoma opredeljena kot 2 kg kozic glede na maso ali 1 liter na prostornino. Države članice so zato zahtevale, da se uredba popravi v skladu z dogovorjenim zapisnikom, v katerem je navedeno, da mora biti najmanjša velikost vzorca 1 kilogram glede na maso ali 2 litra glede na prostornino.
                  
               
                     (12)
                  
                  
                     Delegirano uredbo (EU) 2019/2201 bi bilo zato treba ustrezno spremeniti.
                  
               
                     (13)
                  
                  
                     Ker ukrepi iz te uredbe neposredno vplivajo na načrtovanje ribolovne sezone plovil Unije in z njo povezane gospodarske dejavnosti, bi morala ta uredba začeti veljati takoj po objavi –
                  
               SPREJELA NASLEDNJO UREDBO:
         
            Člen 1
            Delegirana uredba (EU) 2019/2201 se spremeni:
            
                        (1)
                     
                     
                        člen 3 se nadomesti z naslednjim:
                        
                           „Člen 3
                           Sprožitvena raven ulova
                           Sprožitvena raven ulova, ki uvede zaporo ribolova v realnem času iz te uredbe, je 20 % števila nedoraslih severnih kozic v skupnem številu severne kozice v vzorcu.“;
                        
                     
                  
                        (2)
                     
                     
                        v členu 4 se odstavek 1 nadomesti z naslednjim:
                        
                           „1.   Vir informacij za spremljanje sprožitvenih ravni ulova so inšpekcijski pregledi na morju, ki jih izvajajo pristojni nadzorni organi na ribiških plovilih, ki lovijo severno kozico (Pandalus borealis) s pridnenimi vlečnimi mrežami z velikostjo mrežnega očesa najmanj 35 mm.“;
                        
                     
                  
                        (3)
                     
                     
                        v členu 5 se odstavek 2 nadomesti z naslednjim:
                        
                           „2.   Če delež nedoraslih severnih kozic zajema več kot 40 % števila navedene vrste v vzorcu, kot je navedeno v členu 4(4), lahko nadzorni organi priporočijo zaporo v realnem času na podlagi enega vzorca.“;
                        
                     
                  
                        (4)
                     
                     
                        člen 6 se spremeni:
                        
                                    (a)
                                 
                                 
                                    odstavek 1 se nadomesti z naslednjim:
                                    
                                       „1.   Zadevna obalna država članica lahko na podlagi poročil o vzorčenju iz člena 4(4) prepove ribolov severne kozice s pridneno vlečno mrežo z velikostjo mrežnega očesa najmanj 35 mm na območju, opredeljenem v skladu s členom 7 (t. i. zaprto območje).“;
                                    
                                 
                              
                                    (b)
                                 
                                 
                                    odstavek 3 se nadomesti z naslednjim:
                                    
                                       „3.   Za plovila, ki uporabljajo selektivno rešetko Nordmøre, kot je navedeno v Prilogi III, se izvaja poseben program spremljanja, ki ga določijo države članice, da se preveri delež nedoraslih severnih kozic v skupnem ulovu navedene vrste. Rezultati teh programov se pošljejo Komisiji najpozneje šest mesecev po datumu začetka izvajanja programa in nato po dvanajstih mesecih.“;
                                    
                                 
                              
                  
                        (5)
                     
                     
                        v členu 11 se odstavek 2 nadomesti z naslednjim:
                        
                           „2.   Države članice zastave plovil, ki uporabljajo orodja iz odstavka 1, vzpostavijo poseben program spremljanja za preverjanje, da ulov ne dosega sprožitvene ravni. Če ulov doseže sprožitveno raven, ta plovila zapustijo zaprto območje za preostanek obdobja zapore. Rezultati teh programov se pošljejo Komisiji najpozneje šest mesecev po datumu začetka izvajanja programa in nato vsakih dvanajst mesecev. Če je iz rezultatov navedenih programov razvidno, da ulov presega sprožitvene ravni, potem ta orodja ne smejo biti več izvzeta.“;
                        
                     
                  
                        (6)
                     
                     
                        priloge se spremenijo:
                        
                                    (a)
                                 
                                 
                                    Priloga I se spremeni v skladu točko 1 Priloge k tej uredbi;
                                 
                              
                                    (b)
                                 
                                 
                                    Priloga II se spremeni v skladu točko 2 Priloge k tej uredbi;
                                 
                              
                                    (c)
                                 
                                 
                                    Priloga III se spremeni v skladu točko 3 Priloge k tej uredbi.
                                 
                              
                  
         
            Člen 2
            Ta uredba začne veljati dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 30. junija 2021
            
               
                  Za Komisijo
               
               
                  predsednica
               
               Ursula VON DER LEYEN
            
         
         
            (1)  UL L 198, 25.7.2019, str. 105.
         
            (2)  https://ec.europa.eu/fisheries/sites/fisheries/files/2018-sweden-norway-09-2018.pdf
         
            (3)  https://stecf.jrc.ec.europa.eu/documents/43805/2537709/STECF+PLEN+19-02.pdf
         
            (4)  Delegirana uredba Komisije (EU) 2019/2201 z dne 1. oktobra 2019 o dopolnitvi Uredbe (EU) 2019/1241 Evropskega parlamenta in Sveta s podrobnimi pravili za izvajanje zapor v realnem času za ribolov severne kozice v Skagerraku (UL L 332, 23.12.2019, str. 3).
      
      
         
            PRILOGA
            
               1.   
               Priloga I k Delegirani uredbi (EU) 2019/2201 se spremeni:
               
                           (a)
                        
                        
                           v točki 3 se točki (a) in (b) nadomestita z naslednjim:
                           
                                       „(a)
                                    
                                    
                                       Vzorec se vzame tako, da odraža sestavo ulova severne kozice v izvleku. V ta namen poveljnik ali oseba, ki jo imenuje, pomaga pri odvzemu vzorca.
                                    
                                 
                                       (b)
                                    
                                    
                                       Najmanjša velikost vzorca je 1 kg ali 2 litra severne kozice.“;
                                    
                                 
                     
                           (b)
                        
                        
                           točka 4 se nadomesti z naslednjim:
                           
                                       „4.
                                    
                                    
                                       Količina nedoraslih severnih kozic se izračuna kot odstotek skupnega števila severnih kozic v vzorcu.“
                                    
                                 
                     
            
               2.   
               Priloga II k Delegirani uredbi (EU) 2019/2201 se nadomesti z naslednjim:
               
                  
                     „PRILOGA II
                     
                                 
                                    ZAPORE V REALNEM ČASU – POROČILO O VZORČENJU OBALNI DRŽAVI
                                 
                              
                           
                                 
                                    Severna kozica glede na sprožitveno dolžino
                                     (*)
                                 
                              
                           
                                 
                                    Inšpekcijski pregled/podatki o opazovanju
                                 
                              
                              
                                 Inšpekcijsko plovilo
                              
                              
                                 Ime inšpektorja/opazovalca
                              
                              
                                 Ime inšpektorja/opazovalca
                              
                              
                                 Datum in čas  (1) inšpekcijskega pregleda/opazovanja
                              
                              
                                 Položaj  (2) pri inšpekcijskem pregledu/opazovanju
                              
                           
                                  
                              
                              
                                  
                              
                              
                                  
                              
                              
                                  
                              
                              
                                  
                              
                           
                                 
                                    Podatki o ribiškem plovilu
                                 
                              
                              
                                 Ime
                              
                              
                                 Klicni znak
                              
                              
                                 Registracijska številka
                              
                              
                                 Država zastave
                              
                              
                                 Vrsta orodja
                                 enojno/dvojno
                              
                              
                                 Velikost mrežnega očesa (mm)
                              
                           
                                  
                              
                              
                                  
                              
                              
                                  
                              
                              
                                  
                              
                              
                                  
                              
                              
                                  
                              
                           
                                 
                                    Ukrepi za izbor
                                 
                              
                              
                                 Rešetka (za sortiranje severne kozice)
                              
                              
                                 Rešetka (v mm)
                              
                              
                                 Drugo
                              
                              
                                  
                              
                              
                                 Zbiralna vrečka
                              
                              
                                 Velikost mrežnega očesa v zbiralni vreči
                              
                           
                                  
                              
                              
                                  
                              
                              
                                  
                              
                              
                                  
                              
                              
                                  
                              
                              
                                  
                              
                           
                                 
                                    Podatki o ribolovni dejavnosti
                                 
                              
                              
                                 Začetek
                              
                              
                                 Datum in ura  (1)
                                 
                              
                              
                                 Položaj  (2)
                                 
                              
                              
                                  
                              
                              
                                  
                              
                           
                                  
                              
                              
                                  
                              
                              
                                  
                              
                              
                                  
                              
                           
                                 Konec
                              
                              
                                 Datum in ura  (1)
                                 
                              
                              
                                 Položaj  (2)
                                 
                              
                              
                                 Trajanje ribolovne operacije  (3)
                                 
                              
                              
                                  
                              
                           
                                  
                              
                              
                                  
                              
                              
                                  
                              
                              
                                  
                              
                           
                                 
                                    Podatki o ulovu
                                 
                              
                              
                                 Ocenjeni skupni ulov v izvleku (v kg)
                              
                              
                                  
                              
                           
                                 Ocenjeni ulov severne kozice v izvleku (v kg)
                              
                              
                                  
                              
                           
                                 Velikost vzorca severne kozice (v kg/liter)
                              
                              
                                  
                              
                           
                                 Skupno število severnih kozic v vzorcu
                              
                              
                                  
                              
                           
                                 Število nedoraslih severnih kozic v vzorcu
                              
                              
                                  
                              
                           
                                 % nedoraslih severnih kozic (število nedoraslih severnih kozic/skupno število)
                              
                              
                                  
                              
                           
                                 
                                    Pripombe in dodatne informacije
                                 
                              
                              
                                 Dodatne informacije iz drugih virov, na primer prejete od kapitana.
                              
                           
                                 
                                    Inšpektor Podpis
                                 
                              
                              
                                 Ni potreben, če se obrazec izpolni v elektronski obliki in pošlje obalni državi po elektronski pošti.
                              
                           
               “
            
               3.   
               Naslov Priloge III k Delegirani uredbi (EU) 2019/2201 se nadomesti z naslednjim:
               „SELEKTIVNA REŠETKA ZA UPORABO PRI RIBOLOVU SEVERNE KOZICE, KATERE UPORABA JE DOVOLJENA NA ZAPRTEM OBMOČJU“.
            
            
               (*)  Izraz ‚nedorasle severne kozice‘, kot je opredeljen v tej uredbi, ustreza izrazom Pandalus under trigger level (severne kozice pod sprožitveno ravnijo), Pandalus below the trigger size (severne kozice, manjše od sprožilne velikosti) in Pandalus under the RTC trigger size (severne kozice pod velikostjo za sprožitev zapore v realnem času), kot so opredeljeni v dogovorjenem zapisniku posvetovanj med Evropsko unijo in Norveško z dne 6. septembra 2018.
            
               (1)  dd. mm. llll ob hh:mm (lokalni čas, 24 ur).
            
               (2)  Npr. 56° 24’ S 01° 30’ V.
            
               (3)  hh:mm.